Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 711

a) Tanári képesítést nyújtó szakokkal való társítás esetében olyan szakemberek képzése, akik a nyelvi képzés elméleti, gyakorlati kérdéseiben járatosak, önálló kutató és fejlesztő munkára képesek, ennek révén hozzájárulnak a nyelvi tantervfejlesztés, nyelvpolitika-alakítás helyi feladatainak megoldásához. Rendelkeznek a szükséges szakértelemmel a modern oktatási technológiák meghonosításához és az elektronikus nyelvi tananyagok készítéséhez, szerkesztéséhez. Elméleti és gyakorlati felkészültségük alapján képesek eredményesen megoldani mind az anyanyelv, mind az idegen nyelv oktatása szempontjából ma még megoldatlan problémákat (dyslexiások, átlagon felüli és aluli értelmi képességű tanulók idegen nyelvi nevelése, óvodai, felnőttkori nyelvoktatás).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes